Nadia Valvekens gesels oor die liefde - Deel 1
JY LEES NOU Nadia Valvekens gesels oor die liefde - Deel 1
Ons ken die aktrise Nadia Valvekens as Pippa in die kykNET-sepie Binnelanders – die sprankelende blondine wat die lewe se moeilikhede makliker laat lyk. Sy kry haar sprokies-einde wanneer sy en haar sepieliefde, Rian Malherbe (vertolk deur Erik Holm), uiteindelik ná baie struikelblokke ewige trou aan mekaar beloof. In die regte lewe, agter die skerms, verwerk Nadia egter die lewe se "sprokies" én sy stampe en stote nes enige ander mens. "Soms is die stampe hard genoeg dat jy voel jy wil net bly lê, maar waar die heelal een deur toemaak, word tien nuwes oopgemaak."
FOTO: Aubrey Jonsson Maar sy het nog nooit toegelaat dat haar eie gevoelens oorspoel na haar werk, of andersom, nie. "Dis 'n werk soos enige ander. Realiteit en fantasie is nie dieselfde nie en jy moet 'n streep trek wanneer jy by die ateljee uitstap. Dit sal tragies wees om in jou eie lewe ook te moet voorgee. "Pippa het wel ook foute gemaak en daaruit geleer. Nou is sy in 'n grootmens-verhouding met Rian Malherbe. Hy's haar beste vriend, respekteer haar, is lief vir haar. En sy vir hom – sy sien hóm raak en nie sy gestremdheid nie." (Rian is in 'n rolstoel.)